Sondag is dit Vadersdag, ’n baie goeie dag om dankbaarheid teenoor ons pa’s te betuig. Dit is egter ook ’n baie goeie dag vir ons as pa’s om mooi te besin oor ons mandaat as die pa van ons kinders en die hoofde van ons huisgesinne.
Wanneer jy opgewonde is oor jou gesin, sal die res van die gesin ook opgewonde wees. Jy is die “rasieleier” en jy moet die genot wat jy put uit jou gesin gedurig verbaliseer. Mag jou gesin hierdie Vadersdag by jou hoor: “Ons is die lekkerste gesin in die hele land.”
Kinders wat met selfvertroue weet dat jy hulle mamma lief het, floreer. Die grootste geskenk wat jy aan jou kinders kan gee is om hulle mamma lief te hê.
Daar sal geleenthede wees wanneer jou kinders jou innooi in hulle private wêreld in. Wees baie sensitief hiervoor, benut die geleentheid en bewaar dit soos goud.
Wees bewus van jou kinders se opgewondenheid oor dinge en al is dit nie iets wat jy goedkeur nie, reageer kalm en rustig. Tye van groot opgewondenheid by jou kind is nie tye waar jy ’n preek moet afsteek nie – jy kan later in tye van geen-konflik lewenslesse in hulle inbou.
Gereelde drukkies, ’n klop op die skouer, ’n vryf oor die kop, ’n soen op die wang demonstreer kwesbaarheid en liefde en verseker jou kind van ’n noue band tussen gesinslede.
Mag hierdie uitdagende lysie sy pad vind tot op die yskas se deur, waar dit ons daagliks sal oproep tot ’n grootse taak tot seën van ons gesinne en in afhanklikheid van God.
Ek het my Pa hierdie week aan die ewige lewe afgestaan en ek het die grootste troosing in my hart want ek weet waar hy is,by ons grote Konning.Dis moeilike om en hartseer en om totsiens te se.Maar my Pa was en sal altyd my held wees want hy was n voorbeeld vir ons,al sy wysheid wat hy oorgedra het aan ons.Hy was altyd daar vir ons en het ons altyd met liefde gehanteer.Hy was n opregte Pa figuur en al die lof en heerlikheid gaan na God toe vir so wonderlike Pa wat hy aan ons geleen het.Sy kleinkinders was alles insy lewe en vir die kleinkinders was hy alles in hulle lewe.Ek is so trots op my kinders vir wat my Pa hulle verder geleeer het in die lewe wat ek nie kon nie.More is Vadersdag en ons gaan Pa baie mis, maar aan al die Pa’s daarbuite wil ek net se,Vat God se hand en jy sal die beste wees Pa wees vir jou kinders en kleinkinders soos my Pa.Gelukkig en geeseende Vadersdag aan al die Pa’s.